I SF er veteranen Margrete Auken genvalgt som valgets tredjehøjeste stemmersluger. Hun har fået 199.552 personlige stemmer og den 74-årige veteran var således kun 8.000 stemmer fra Løkkegaards topscorertitel. Og i stedet for at være alene får hun nu selskab de næste fem år. Det skulle have været Karsten Hønge, men han har netop frasagt sig sin plads, da han også stiller op til Folketinget. I stedet bliver det den 21-årige Kira Marie Peter-Hansen, der skal af sted.